Hafan > Amdanom ni > Cabinet a Gweinidogion > Datganiadau'r Cabinet > Datganiad Ysgrifenedig - Y Rhaglen Lythrennedd Genedlaethol Datganiad Ysgrifenedig - Y Rhaglen Lythrennedd Genedlaethol
Mae Rhaglen Lythrennedd Genedlaethol (RhLG) Cymru yn nodi'r camau y bydd Llywodraeth Cymru a'n partneriaid yn eu cymryd dros y pum mlynedd nesaf.
Mae gofyn bod gennych y feddalwedd gywir i weld gwybodaeth benodol ar y wefan hon. Mae'r dudalen hon yn cynnig cysylltiadau i raglenni gweld a darllen sydd ar gael am ddim.	Leighton Andrews, Y Gweinidog Addysg a Sgiliau Ar 8 Tachwedd 2011 cyflwynais fanylion ein Rhaglen Lythrennedd Genedlaethol mewn datganiad llafar i'r Cyfarfod Llawn. Ymrwymais i roi'r wybodaeth ddiweddaraf i'r Aelodau yn rheolaidd. Rhaglen weithredu bum mlynedd yw'r Rhaglen Lythrennedd Genedlaethol, a'i nod yw trawsnewid safonau llythrennedd yng Nghymru. Mae'n mynnu bod pob ysgol yng Nghymru yn canolbwyntio ar ddatblygu sgiliau llythrennedd.
• Gosod disgwyliadau a safonau cenedlaethol• Mwy o gymorth a datblygiad• Ymyraeth benodol gryfach• Mwy o atebolrwydd a her.
• i ddysgwyr o bob oedran ddod yn hyderus yn eu sgiliau llafaredd, ac yn dod yn ddarllenwyr ac yn ysgrifenwyr hyfedr; • y bydd dysgwyr yn canolbwyntio ar ddatblygu llythrennedd iaith gyntaf, yn Gymraeg neu Saesneg, gan ddisgwyl y bydd dysgwyr sy'n mynychu ysgolion cyfrwng Cymraeg yr un mor llythrennog yn y ddwy iaith erbyn diwedd Cyfnod Allweddol 2;• y bydd dysgwyr sydd ar ei hôl hi ar hyn o bryd o'u cymharu â'u cyfoedion yn cyflawni eu potensial; • y bydd dysgwyr mwy galluog a thalentog yn cael eu herio yn briodol; • y bydd dysgwyr yn gadael ysgolion cynradd â gwell sgiliau llythrennedd er mwyn iddynt allu elwa'n llawn ar eu haddysg yn yr ysgol uwchradd; • y bydd gan ddysgwyr sy'n gadael addysg orfodol y sgiliau llafaredd, darllen ac ysgrifennu angenrheidiol ar gyfer addysg bellach neu gyflogaeth.